Dansk Folkehjælp har med en donation fra Trygfonden uddannet 11 borgere i Østrup i førstehjælp, så byen har fået sit eget førstehjælpsberedskab. Borgerne er uddannet gennem projektet "Førstehjælp i lokalområder". Derudover har man i byen også fået en hjertestarter, som sidder på adressen Østrup Medborgerhus, Sdr. Stadionvej 12, Østrup, 9600 Aars. Projektet "Førstehjælp i lokalområder" skal komme til gavn i de områder, hvor der er den længste responstid for hjælp. Chancen for at overleve et hjertestop falder med 10 procent per minut, hvis man ikke får livreddende førstehjælp og behandling.

Referat:
Østrup har fået deres eget førstehjælpsberedskab, hvor 11 borgere er blevet uddannet i førstehjælp. Derudover har de også fået en hjertestarter.